അദ്വൈതപഞ്ചരത്നം
ശ്രീഃ    
നാഹം ദേഹോ നേന്ദ്രിയാണ്യന്തരംഗോ
     നാഹങ്കാരഃ പ്രാണവർഗോ ന ബുദ്ധിഃ   
ദാരാപത്യക്ഷേത്രവിത്താദിദൂരഃ
     സാക്ഷീ നിത്യഃ പ്രത്യഗാത്മാ ശിവോƒഹം     1    
രജ്ജ്വജ്ഞാനാദ്ഭാതി രജ്ജൗ യഥാഹിഃ
        സ്വാത്മാജ്ഞാനാദാത്മനോ ജീവഭാവഃ   
ആപ്തോക്ത്യാƒഹിഭ്രാന്തിനാശോ സ രജ്ജു-
        ർജീവോ നാഹം ദേശികോക്ത്യാ ശിവോƒഹം     2    
ആഭാതീദം വിശ്വമാത്മന്യസത്യം
        സത്യജ്ഞാനാനന്ദരൂപേ വിമോഹാത്   
നിദ്രാമോഹാത്സ്വപ്നവത്തന്ന സത്യം
        ശുദ്ധഃ പൂർണോ നിത്യ ഏകഃ ശിവോƒഹം     3    
നാഹം ജാതോ ന പ്രവൃദ്ധോ ന നഷ്ടോ
        ദേഹസ്യോക്താഃ പ്രാകൃതാഃ സർവധർമാഃ   
കർതൃത്വാദിശ്ചിന്മയസ്യാസ്തി നാഹം-
        കാരസ്യൈവ ഹ്യാത്മനോ മേ ശിവോƒഹം     4    
മത്തോ നാന്യത്കിഞ്ചിദത്രാസ്തി വിശ്വം
        സത്യം ബാഹ്യം വസ്തു മായോപക്ലൃപ്തം   
ആദർശാന്തർഭാസമാനസ്യ തുല്യം
        മയ്യദ്വൈതേ ഭാതി തസ്മാച്ഛിവോƒഹം     5    

ശങ്കരാചാര്യരുടെ കൃതികൾ